
Cestica, srpanj 2026. godine





BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA


1. PRIHODI POSLOVANJA

	U razdoblju siječanj – lipanj 2026. godine, Dječji vrtić Cestica ostvario je 
prihode poslovanja u iznosu od 411.781,33 eura i to kako slijedi:

· Pomoći iz inozemstva i od subjekata unutar općeg proračuna – 15.598,00 eura

Ostvarene pomoći iz inozemstva i od subjekata unutar općeg proračuna odnose 
se na sufinanciranje dječjeg vrtića za dijete od strane općine Vinica, općine Maruševec, općine Donja Voća i općine Petrijanec.

· Prihodi od upravnih i administrativnih pristojbi, pristojbi po posebnim propisima i naknada – 136.151,50 eura

		Prihodi od upravnih i administrativnih pristojbi, te pristojbi po posebnim propisima i naknadama ostvareni su od prihoda po posebnim propisima (plaćanje participacije roditelja).

· Prihodi iz nadležnog proračuna i od HZZO-a na temelju ugovornih obveza – 259.497,23 eura

Ostvareni prihodi odnose se na prihode nadležnog proračuna za financiranje 
rashoda poslovanja.


· Kazne, upravne mjere i ostali prihodi – 534,60 eura

		Ostvareni prihodi odnose se na ostale prihode (ugovor o poslovnoj suradnji sa školom stranih jezika Žiger). 


2. RASHODI POSLOVANJA

		U razdoblju siječanj – lipanj 2026. godine, Dječji vrtić Cestica ostvario je ukupne rashode poslovanja u iznosu od 371.034,55 eura i to kako slijedi:

· Rashodi za zaposlene – 301.502,32 eura

		Rashodi za zaposlene ostvareni su za plaće za redovan rad, ostale rashode za zaposlene i doprinose za obavezno zdravstveno osiguranje.





· Materijalni rashodi – 69.532,23 eura

		Ostvareni materijalni rashodi odnose se na naknade troškova zaposlenima (naknada za prijevoz, službena putovanja, stručno usavršavanje zaposlenika), rashode za materijal i energiju (uredski materijal, roba i potrepštine, nabava peleta, el. energija, potrošnja plina, materijal i dijelovi za tekuće i investicijsko održavanje), rashode za usluge (mjesečna naknada za telefon, servis dizala, mjesečni najam fotokopirnog uređaja, komunalne usluge, zdravstveni pregled, ugovori o djelu, računalne usluge), naknade za rad izvršnih tijela i ostale nespomenute rashode poslovanja, ostale nespomenute rashode.



3. RASHODI ZA NABAVU NEFINANCIJSKE IMOVINE 

		U razdoblju siječanj – lipanj 2026. godine, Dječji vrtić Cestica ostvario je rashode za nabavu nefinancijske imovine u iznosu od 2.836,80 eura i to kako slijedi:

· Rashodi za nabavu proizvedene dugotrajne imovine – 2.836,80 eura

		Ostvareni rashodi odnose se na uredsku opremu i namještaj (nabava perilice i sušilice, te rutera i televizora).

		Ukupni prihodi i primici ostvareni u iznosu od 411.781,33 eura, te ukupni rashodi i izdaci ostvareni u iznosu od 373.871,35 eura, rezultiraju  viškom prihoda i primitaka u iznosu od 37.909,98 eura, što sa manjkom prihoda i primitaka – preneseni u iznosu od 53.248,91 euro čini manjak prihoda i primitaka za pokriće u slijedećem razdoblju u iznosu od 15.338,93 eura.
	

BILJEŠKA – BROJ DJELATNIKA DJEČJEG VRTIĆA CESTICA


		Broj djelatnika u Dječjem vrtiću Cestica u razdoblju siječanj – lipanj 2026. godine koji obavljaju svoje poslove i radne zadatke na slijedećim radnim mjestima:



	Ravnateljica					1
	Odgojitelj					9
	Odgojitelj bez odgovarajuće spreme 		7
	Pomoćni radnik za njegu, skrb i pratnju	1
	Kuhar						2
	Spremačica					2
	






BILJEŠKE UZ IZVJEŠTAJ O OBVEZAMA


	Dječji vrtić Cestica je u razdoblju od 01. siječnja do 30. lipnja 2026. godine, ostvario  ukupne obveze za rashode poslovanja u iznosu od 371.034,55 eura, obveze za nabavu nefinancijske imovine u iznosu od 2.836,80 eura, a koje čine obveze u izvještajnom razdoblju u iznosu od 373.871,35 eura.
	Ukupno podmirene obveze u izvještajnom razdoblju iznose 376.482,98 eura, a odnose se na dio podmirenih obveza nastalih u izvještajnom razdoblju po osnovi rashoda poslovanja, nabavu nefinancijske imovine.
	Stanje obveza na kraju izvještajnog razdoblja iznosi 53.411,13 eura.
	Stanje nedospjelih obveza na kraju izvještajnog razdoblja iznosi 53.411,13 eura a odnose se na plaću za mjesec lipanj 2026. godine a koja se isplaćuje u mjesecu srpnju 2026. godine, te primljene račune koji se odnose na mjesec lipanj 2026. godine sa rokom dospijeća u mjesecu srpnju 2026. godini.

